In nomine sancte et individue Trinitatis, ego Odo, decanus, et universum capitulum Senonensis ecclesie notum fieri volumus tam presentibus quam futuris quod compositioni, que inter venerabilem dominum archiepiscopum nostrum Villelmum et capitulum et abbatem Arraudum et monasterium sancti Benedicti Floriacensis super ecclesia beate Marie Loriaci facta est assensum prebuimus et eam ratam habemus, et ne alicujus vel aliquorum possit tergiversatione perverti eam scripto commendavimus. De universis siquidem oblationibus etc., ut supra in charta n° CXCVII mutatis mutandis usque ad verba gaudebit incremento. Actum est hoc publice in capitulo Senonensi, anno incarnati Verbi M°C°LXX°I°. Hujus rei testes sunt quorum nomina subscripta sunt: Hugo, archidiaconus; Hilduinus, thesaurarius; Gaufridus, precentor et archidiaconus Pruvinensis; Theo, cellerarius; Guido, archidiaconus Gastinensis; Simo, archidiaconus Melundensis; Hugo, archidiaconus Stampensis; Martinus, Jacquinus, Fromundus, sacerdotes et canonici; Petrus, Illibertus, Theobaudus, Odo, Garnerius, diaconi et canonici; Arraudus, Gauterus et Menardus, Guido, Stephanus, Angenulfus, Geraldus, Guido, Renaudus, Bartholomeus, subdiaconi et canonici. Data per manum Gofredi, precentoris et cancellarii.